รัฐบาลไทย-ข่าวทำเนียบรัฐบาล-ศธ.ร่วมกับ C.P.Group จัดอบรมโครงการเสริมสร้างศักยภาพการทำงานเป็นทีม "รวมพลังสร้างสรรค์ทีม” (The Synergy Teamwork) กลุ่มผู้บริหารสถานศึกษาและทีมงาน ครั้งที่ 3
วันจันทร์ที่ 24 เมษายน 2560
ศธ.ร่วมกับ C.P.Group จัดอบรมโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม” (The Synergy Teamwork) กลุ่มผู้บริหารสถานศึกษาและทีมงาน ครั้งที่ 3
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ตรวจเยี่ยมติดตามการดําเนินการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน (สพฐ.) ปี พ.ศ.2560
ณ โรงเรียนเทพศิรินทร์ และโรงเรียนราชวินิต มัธยมโดยนายปริญญา ธรเสนา ผู้อํานวยการสํานักงานเขตพื้นที่การศึกษาประถมศึกษากรุงเทพมหานคร ปฏิบัติหน้าที่ศึกษาธิการจังหวัดกรุงเทพมหานคร ปฏิบัติหน้าที่แทนประธานกรรมการศึกษาธิการจังหวัดกรุงเทพมหานคร พร้อมด้วยว่าที่ร้อยตรี อานนท์ ผู้อํานวยการสํานักงานเขตพื้นที่การศึกษามัธยมศึกษา เขต 1 ปฏิบัติหน้าที่รองศึกษาธิการจังหวัดกรุงเทพมหานคร, นายอนันต์ ทรัพย์วารี ผู้อํานวยการโรงเรียนเทพศิรินทร์, นายเทพฤทธิ์ ยอดใส ผู้อํานวยการโรงเรียนราชวินิต มัธยม นําเยี่ยมชมสนามสอบ
ม.ล.ปนัดดา ดิศกุลกล่าวว่ากระทรวงศึกษาธิการ โดย สพฐ. ได้กําหนดมาตรการป้องกันในการสอบบรรจุแข่งขันตําแหน่งครูผู้ช่วยครั้งนี้อย่างเข้มข้นตั้งแต่ก่อนสอบ ระหว่างสอบ และหลังสอบ โดยอนุญาตให้ผู้เข้าสอบนําดินสอ บัตรประจําตัวผู้สอบ เข้าห้องสอบเท่านั้น และก่อนเข้าห้องสอบทุกคนต้องผ่านการสแกนร่างกาย ซึ่งผู้เข้าสอบที่สวมเสื้อแขนยาวต้องพับแขนเสื้อ และไม่ให้สวมนาฬิกาข้อมือดิจิตอล เข็มขัด ห้ามนําโทรศัพท์มือถือหรือเครื่องมือสื่อสารทุกชนิด รวมถึงปากกาลบคําผิด ปากกาเน้นข้อความเข้าไปในห้องสอบเด็ดขาด และกําหนดให้ทุกวิชาผู้เข้าสอบต้องนั่งอยู่ในห้องจนกว่าจะหมดเวลา
จากการรายงานผลภาพรวมการจัดสอบในครั้งนี้ยังคงเป็นไปด้วยความเรียบร้อย โดยการสอบในวันที่ 22 เมษายน 2560 เป็นการสอบข้อเขียนภาค ก(ความรอบรู้ ความสามารถทั่วไป และความรู้ความเข้าใจเกี่ยวกับคุณธรรม จริยธรรม และอุดมการณ์ของความเป็นครู มาตรฐานวิชาชีพทางการศึกษา และมาตรฐานการศึกษาขั้นพื้นฐานส่วน ภาค ข(ความรู้ความสามารถที่ใช้เฉพาะตําแหน่ง ได้แก่ ความรู้ความสามารถเกี่ยวกับวิชาการศึกษา และความรู้ความสามารถเกี่ยวกับกลุ่มวิชาหรือทาง หรือสาขาวิชาเอก) จัดสอบในวันที่ 23 เมษายน 2560 จากนั้นจะทําการสอบสัมภาษณ์ในวันที่ 24 เมษายน 2560 ซึ่งตลอดการสอบครั้งนี้ผู้บริหารกระทรวงศึกษาธิการ รวมทั้งผู้ตรวจราชการกระทรวงศึกษาธิการ จะแบ่งสายลงพื้นที่ติดตามการสอบทุกภาค และจะมีการประกาศรายชื่อผู้สอบแข่งขันได้ภายในวันที่ 28 เมษายน 2560
โดยการสอบในครั้งนี้ สพฐ. เปิดสอบทั้งสิ้น 61 สาขาวิชา มีผู้สมัครสอบทั้งหมด 190,000 คนมีอัตราบรรจุได้ 6,437 อัตรา ใน 64 จังหวัด และสํานักบริหารงานการศึกษาพิเศษ (สศศ.) ซึ่งแนวปฏิบัติใหม่ในจํานวน 61 สาขาวิชาที่เปิดสอบนี้ กําหนดให้ผู้สมัครต้องมีใบอนุญาตประกอบวิชาชีพครู หรือ ผ่านหลักสูตรครู 5 ปี จํานวน 36 สาขาวิชา ส่วนที่เหลืออีก 25 สาขาวิชาจะมีใบอนุญาตฯ หรือไม่มีใบอนุญาตฯ มาสมัคร ก็ได้
อีกประเด็นคือมีสาขาภาษาต่างประเทศบางสาขาที่ไม่มีผู้มาสมัครสอบเลยเช่น ภาษาประเทศเพื่อนบ้าน ก็ต้องมีการพิจารณารับสมัครสอบต่อไปซึ่งเรื่องภาษาเป็นเรื่องที่เราต้องผลักดันให้ลูกหลานเยาวชนให้ความสนใจในยุคของความเปลี่ยนแปลงของโลก คือต้องการให้พูดให้ไพเราะ ถูกต้องตามหลักไวยากรณ์ถึงจะพูดช้าแต่ก็ต้องถูกต้องตามหลัก ไม่ใช่พูดสลับไทยบ้างต่างประเทศบ้างทั้งนี้สาเหตุส่วนหนึ่งมาจากมหาวิทยาลัยที่เปิดสอนสาขาภาษาประเทศเพื่อนบ้านมีน้อยและเป็นค่านิยมของลูกหลานเรา แต่ไม่ใช่เฉพาะภาษาประเทศเพื่อนบ้านใกล้ๆของเราเท่านั้นแม้แต่ภาษาเกาหลีที่ลูกหลานเยาวชนของเราชื่นชอบการแสดงของเกาหลีและอะไรอีกหลายอย่างแต่มีคนเรียนภาษาเหล่านี้ไม่มากนักจึงเห็นว่าผู้ที่เก่งด้านภาษามากๆในด้านอักษรศาสตร์หรือภาษาศาสตร์จํานวนมากที่ไม่ได้มาเข้ารับราชการ เราจึงอาจมีวิธีการเชิญชวนเข้ามารับราชการเป็นครูซึ่งเท่ากับท่านจะช่วยขยายผลจากท่านเดียวกลายเป็น 10 เป็น 100 เป็น 1,000คนต่อไปซึ่งในการสอบครั้งนี้ก็ได้มีข้อยกเว้นสําหรับการสมัครสอบภาษาต่างประเทศบางสาขาโดยไม่ต้องมีใบประกอบวิชาชีพครูก็สามารถสมัครสอบได้
ม.ล. ปนัดดากล่าวย้ําถึงความเป็นครูด้วยว่าเป็นอาชีพเกียรติยศเกียรติศักดิ์ การมีความรู้ความสามารถก็ส่วนหนึ่งการมีวิทยาการแตกฉานก็ส่วนหนึ่ง แต่ความเมตตากรุณา ความรัก ความมีใจเอื้ออาทรต่อศิษย์เป็นอีกเรื่องหนึ่งโดยสิ้นเชิงดังนั้นผู้ที่จะเข้ามารับราชการครูจะต้องมีสิ่งเหล่านี้ให้มาก